《送王水部之钱塘》
明代·胡应麟

乍捧周王檄，言乘汉使槎。赋抡新竹箭，吟恋旧梅花。

海曙占霞色，江明逗日华。楼台笼紫气，城郭护青沙。

故国吴都稻，春山越井茶。应知苧萝艳，十载抱溪纱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。